OpenLLM-France/wikimedia huggingface dataset:
# Astaputz gonadun

Astaputz gonaduna (Lycoperdon mammiforme) Agaricaceae familiako onddo espezie bat da. Ez da jangarritzat jotzen. Exoperidio-aren ezaugarriengatik nahastezina den espeziea da.
Sinonimoak: Glycydiderma lanatum, Lycoperdon velatum, Lycoperdon laxum, Utraria velata, Utraria mammiformis, Lycoperdon umbrinum var. velatum.

## Deskribapena

Karpoforoa: 2 eta 5 cm arteko diametrokoa eta 4 eta 7 cm arteko altuerakoa, udare itxurakoa, errezel irintsu eta trinko batez estalia (exoperiodoa), bere garapenean errezel honen hondarrak kontserbatuz, plaka poligonalen formapean, zuriak, lodiak ez, beix-arrosa edo kafesne argi kolorekoak, endoperidio gainean iraun egiten dute; azkenean kolore ilunekoa da.
Gleba: Zuria, gero gris-morea, bukaeran txokolate ilun kolorekoa, esporak bezala.
Etimologia: Lycoperdon hitza grezierazko "lupa de lupo"-tik dator, onddoak esporen hauts bafadak isil-isilik jariatzen dituelako. Mammiforme epitetoa latinetik dator, bularra esan nahi duen "mamma" hitzetik. Bular baten antzeko forma duelako.

## Jangarritasuna

Sukaldaritzarako baliorik gabea.

### Nahasketa arriskua

Errezel flokosoa galtzean eta kolore iluna hartzen duenean, '[[[Astaputz bigun|Lycoperdon molle]] delakoak badu antza.

## Sasoia eta lekua

Udazkenean hostozabal basoetan hazten da, batez ere pagadietan.

### Banaketa eremua

Europa, Ipar Amerika, Japonia, Errusia, Himalaiako eremua, Hego Korea, Yunnan-Guizhou goi-ordokia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 698 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 512 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 629 or. ISBN 84-0540-X T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 616 or. ISBN 84-87997-86-4..
* ↑ Lycoperdon mammiforme: GBIF—the Global Biodiversity Information Facility.

## Kanpo estekak

* Datuak: Q1615662
* Multimedia: Lycoperdon mammiforme / Q1615662
# Atzapar eder

Atzapar ederra (Ramaria formosa) Gomphaceae familiako onddo espezie bat da. Arbuiagarria. Purgatzaile eraginkorra da, beherakoa eragiten du. Oso ohikoa Euskal Herrian.
Sinonimoak: Clavaria coralloides var. purpurea, Merisma formosum, Clavariella formosa, Corallium formosum, Clavaria formosula, Clavaria densa.

## Deskribapena

Karpoforoa: 10 eta 20 cm arteko altuerakoa. Enbor lodikoa, haragitsua, motza, hasieran zurixka, gero arrosa-izokin kolorekoa, adar askotan banatua. Adar zilindrikoak, luzangak, oso adarkatuak, arrosa-laranja edo arrosa-izokin kolorekoak, hori biziko puntekin gaztetan. Perretxikoa heltzen denean, adarren puntek galdu egiten dute kolore horia, denak okre tonua hartzen du.
Haragia: Zuria, hausten denean arre-okre edo arrosa kolorea hartzen du. Usain leuna du eta zapore mingotsa.
Etimologia: Ramaria terminoa, latinetik dator, "ramus" hitzetik, adar, esan nahi du. Formosa epitetoa latinetik dator, "Formosa" hitzetik, ederra esan nahi du. Bere itxuragatik.

## Toxikotasuna

Toxikoa, sarritan esteetako nahasmenduak eta beherakoa sortzen ditu.

### Nahasketa arriskua

Gaztetan nahastezina da bere adarren punta horiengatik, heltzean, Ramaria aurea eta Ramaria flava espezieekin nahas daiteke.

## Sasoia eta lekua

Nahiko ohikoa udan eta udazkenean, hostoerorkorren basoetako lurrean.

### Banaketa eremua

Errusia, Kaukasia, Japonia, Hego Korea, Himalaiako eremua, Europa, Ipar Amerika, Australia, Argentina.

## Galeria

* Atzapar ederra goitik.
* Atzapar ederra albotik.
* Atzapar ederra.
* Ramaria formosa goitik

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 184 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 568 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 446 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona,, 581 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Ramaria formosa: GBIF—the Global Biodiversity Information Facility.

## Kanpo estekak

* Datuak: Q1257786
* Multimedia: Ramaria formosa / Q1257786
# Atzapar estu

Atzapar estua (Ramaria stricta) Gomphaceae familiako onddo espezie bat da. Ez da erabiltzen sukaldean, kalitate kaskarra du haragiak eta gainera mikatza.
Sinonimoak: Clavaria lumbricoides, Clavaria syringarum, Merisma strictum, Clavaria pruinella, Clavariella stricta, Corallium strictum, Clavaria kewensis, Clavaria dendroidea ss., Clavaria condensate ss., Ramaria bourdotiana.

## Deskribapena

Karpoforoa: Zurean bizi da, enbor nahikoa mehea, zuri-kotoikara oinarrian, lehoi kolore zurbila goitik, 5 eta 10 cm bitarteko garaierako adartxo zilindriko ugaritan banatua, oso elkartuta, bata bestearen ondoan, horixka-lehoi kolorekoak, ukitzean arrexka kolorea hartuz, muturrak hasieran horixkak.
Haragia: Zuria, zaila, zapore minekoa eta mikatza.
Etimologia: Ramaria terminoa, latinetik dator "ramus" hitzetik, adar, esan nahi du. Stricta epitetoa ere latinetik dator, estua, konprimitua esan nahi duen "strictus" hitzetik. Bere adar mehe eta hertsiengatik.

## Jangarritasuna

Ez da jangarria.

### Nahasketa arriskua

Ramaria abietina delakoarekin nahas daiteke, honen adarrak bi edo hiru hortz laburretan amaitzen dira.

## Sasoia eta lekua

Uda amaieran eta udazkenean, koniferoen eta hostozabalen usteldutako motzondoetan eta lurperatutako adarretan.

### Banaketa eremua

Amerika, Europa, Errusia, Himalaiako eremua, Kanariak, Kaukasia, Australia, Togo, Benin, Taiwan, Hego Korea, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 573 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 619 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 427 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 308 or. ISBN 84-282-0865-4..
* ↑ Ramaria stricta: GBIF—the Global Biodiversity Information Facility.

## Kanpo estekak

* Datuak: Q633746
* Multimedia: Ramaria stricta / Q633746
# Atzapar hauskara

Atzapar hauskara (Clavulina cinerea) Clavulinaceae familiako onddo espezie bat da. Ez da ohikoa Euskal Herrian eta jangarri kaskarra, gainera purgatzailea izan daiteke, ez jatea hobe.
Sinonimoak: Clavaria grisea, Ramaria cinerea, Clavaria fuliginea, Merisma cinereum, Clavaria coralloides cinerea, Clavariella grisea, Corallium cinereum, Clavaria sphaerospora, Ramaria grisea, Clavaria grisea f. petricola.

## Deskribapena:

Karpoforoa: 3 eta 10 cm arteko altura, adar tentez osatua, koral itxurakoa, denek enbor motz batetik jaiotzen dira, zurixka edo okre kolorekoa. Adarretatik sekzio biribil edo laua duten adarrak abiatzen dira, zuzenak, baina batzuetan bihurgunetsuak, era berean eta dikotomikoan adarkatuak, eta adar zilindrikoak koskekin edo puntan bukatzen dira. Adarren gainazala luzetara ildaskatua dago, hauek desberdinak dira eta kolore okre antzekoa dute, gaztetan tindu lila kolorekoekin, eta gero gris-lila koloretik bioleta-grisera doazenak, goiko aldea izan ezik, argiagoa baita, zuri-horixka zikina.
Haragia: Grisaxka, trinkotasun bigunekoa eta zaila. Lizun usaina eta zapore leuna ditu, Cantharellus tubaeformis espeziea gogorarazten duena.
Etimologia: Cinereus epitetoa latinetik dator, "cinereus-a-um" grisaxka edo errauts kolorekoa esan nahi du, bere koloreari erreferentzia eginez.

## Jangarritasuna

Ez da jangarria.

### Nahasketa arriskua

Clavulina amethystina delakoarekin, honek kolore bioleta deigarriak ditu eta haragi hauskorra.

## Sasoia eta lekua

Udazkenean, hostozabalen eta baso mistoen lurretan, batzuetan lurperatutako zur usteletan edo pinaburuetan.

### Banaketa eremua

Europa, Errusia, Ipar Amerika, Japonia, Hego Korea, Australia, India, Txina, Himalaiako eremua, Mongolia, Iran, Israel, Brasil, Argentina, Benin eta Turkia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 559 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 438 or. ISBN 978-84-617-0196-4..
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 444 or. ISBN 84-7173-211-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 308 or. ISBN 84-282-0865-4..
* ↑ Clavulina cinerea: GBIF—the Global Biodiversity Information Facility.

## Kanpo estekak

* Datuak: Q2566629
* Multimedia: Clavulina cinerea / Q2566629
# Atzapar hori

Atzapar horia (Ramaria flava) Gomphaceae familiako onddo espezie bat da. Jan daiteke, nahiz eta pertsona batzuei beherakoa eragiten dien.
Sinonimoak: Clavaria fastigiata, Clavaria flava, Clavaria coralloides, Clavaria flava var. ß divaricata, Merisma flavum, Corallium flavum, Clavariella flava.

## Deskribapena

Karpoforoa: 8 eta 10 cm bitarteko altuerakoa. Oinarri zabal eta motz zuriz osatua dago, zenbait aldiz adarkatzen da, eta, azkenean, adar zilindriko batzuk geratzen dira, irregularki dikotomikoak hauskorrak, hori-sufre zurbil kolorekoak eta kolore bereko gorputz-adarrekin, koskadunak.
Haragia: Zuria, marmol itxurakoa, samurra, zapore gozoa du eta usain atsegina eta leuna.
Etimologia: Ramaria terminoa latinetik dator, "ramus" hitzetik, adar, esan nahi du. Flava epitetoa ere latinetik dator, hori, esan nahi duen "flavus" hitzetik. Bere koloreagatik.

## Jangarritasuna

Jan daiteke, baina ale zaharrak bota egin behar dira.

### Nahasketa arriskua

Ramaria sanguinea delakoarekin, honen haragiak tonu gorrixkak hartzen ditu. Ramaria aurea espeziearekin ere bai, honek hori-hurre kolorea du, argitxoagoa edo iluntxoagoa. Ramaria flavescens perretxikoarekin, honen adarkadura hori-arrosa kolorekoa da. Espezie hauek jangarriak dira, baina Ramaria formosa toxikoarekin nahasteko arriskua ere badago.

## Sasoia eta lekua

Udatik udazkenera, lurrean hazten da, koniferoen eta hostozabalen basoetan.

### Banaketa eremua

Kanada, Ameriketako Estatu Batuak, Mexiko, Europa, Errusia, Japonia, Australia, Himalaiako eremua, Txile, Argentina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 571 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 446 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 611 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 153 or. ISBN 84-87997-86-4..
* ↑ Ramaria flava: GBIF—the Global Biodiversity Information Facility.

## Kanpo estekak

* Datuak: Q1078340
* Multimedia: Ramaria flava / Q1078340
# Zita Jesus-Leito

Zita Altagracia Maria Jesus-Leito (1957ko apirilaren 27a) curaçaotar politikaria da. 2017ko 2021era, Curaçaoko Trafiko, Garraio eta Lurralde Antolamendu ministroa izan zen. Gaur egun Curaçaoko Parlamentuko kidea da.

## Bizitza

1980an Enpresa Zientzietan lizentziatu zen Curaçaoko Unibertsitatean eta 1982an masterra egin zuen Floridako Nazioarteko Unibertsitatean. Holandarren Antilletako Parlamentuko kide izan zen 2006an hilabete batzuetan; Curaçaoko komisario hiru aldiz 2004 eta 2010 artean; eta Curaçaoko Parlamentuko kide ere bai. 2014an, Alternatiba Errealaren Alderdiko bosgarren lider izendatu zuten.
2017an, Eugene Rhuggenaathen gobernuko ministro bilakatu zen. 2020ko azaroan, Grote Knip hondartzan gurpil-aulkietarako sarbidea duten azpiegiturak amaitu ondoren, oposizioko alderdiko kideek (Curaçaoko Etorkizunerako Mugimendua) dimisioa emateko eskatu zioten, eraikuntzak hondartzarako sarbidea oztopatu baitzuen. Trafiko, Garraio eta Lurralde Antolamendu ministro gisa, azpiegituren proiektua defendatu zuen, lizentziarik gabeko proiektu bat zela aitortu bazuen ere. Bost hilabete geroago, Alternatiba Errealaren Alderdiak bere kargua bukatu ondoren parlamentura ez itzultzeko eskatu zion, politikari gazteak parlamentuan sartzea nahi zutela esanez. Jesus-Leitok, orduan 64 urte zituenak, eskaerari uko egin zion.

## Erreferentziak

* ↑ (Ingelesez) «Zita Jesus-Leito» LinkedIn (Noiz kontsultatua: 2024-12-27).
* 1 2 (Ingelesez) «PAR has new leader» Curaçao Chronicle 2014-01-25 (Noiz kontsultatua: 2022-03-19).
* ↑ (Nederlanderaz) «Zita Jesus-Leito nieuwe leider van de PAR» Qraçao 2014-01-15 jatorrizkotik artxibatua (artxibatze data: 2016-03-05) (Noiz kontsultatua: 2024-12-27).
* ↑ (Ingelesez) «Cabinet Rhuggenaath is now complete» Curaçao Chronicle 2017-06-03 (Noiz kontsultatua: 2024-12-27).
* 1 2 (Ingelesez) «Opposition party demands the resignation of Minister Jesus-Leito» Curaçao Chronicle 2020-11-11 (Noiz kontsultatua: 2024-12-27).
* 1 2 (Ingelesez) «Zita Jesus-Leito will not give up her parliamentary seat» Curaçao Chronicle 2021-04-27 (Noiz kontsultatua: 2024-12-27).
# Aderounmu Adejumoke

Aderounmu Adejumoke (joruberaz: Adéjùmọ̀kẹ́ Adéróunmú; Abeokuta, 1984ko martxoaren 26a – 2024ko apirilaren 7a) nigeriar aktorea izan zen.

## Bizitza

Ogun estatuko Abeokuta hirian jaio zen 1984ko martxoaren 26an. Nazioarteko harremanetan lizentziatu zen Obafemi Awolowo unibertsitatean, eta gero urtebeteko zerbitzu nazionalean egon zen Gombe estatuan. 2017an, Frantziako Lyongo La CinéFabrique ziurtagiria lortu zuen Ford Fundazioaren diru-laguntza bat irabazi ostean.
2008an Arugba filmerako entzunaldi egin ostean hasi zen profesionalki antzezten. 2016an ospea lortu zuen Esther antzezteagatik Jenifa's Diary telesailean. Guztira, ingelesezko eta joruberazko 10 film eta telesail baino gehiagotan parte hartu zuen. 2012tik 2015era, Concert Radion lan egin zuen.
Ez zen inoiz ezkondu. 2024ko apirilaren 7an hil zen, 40 urte zituela.

## Sariak

* 2016: MayaAfrica Awards 4.0 Face Of Nollywood
* 2017: Scream Awards New Face Of Nollywood

## Filmografia

| Urtea | Izenburua | Pertsonaia |
| 2008 | Arrugba | |
| 2008 | Patriots | |
| 2009 | The Unwritten 1&2 | |
| 2013 | Wings of My Dreams | |
| 2013 | Alakada 2 | Jummy Adams |
| 2014 | Dazzling Mirage | Yejide |
| 2015 | The Ex | |
| 2016 | Jenifa's Diary | Esther |
| 2017 | Industreet | Kelechi |
| 2018 | Kayanmata | emakume gaztea |
| 2021 | Gone | |
| 2021 | La femme Anjola | |

## Erreferentziak

* 1 2 3 (Ingelesez) «Aderounmu Adejumoke» Manpower Nigeria (Noiz kontsultatua: 2024-04-08).
* 1 2 3 (Ingelesez) Lanre-Aremu, Kemi. «My stature prevents me from getting roles — Jumoke Aderounmu» Punch 2016-11-06 (Noiz kontsultatua: 2024-04-08).
* ↑ (Ingelesez) «RMD, Gideon Okeke, Mike Ezurounye, Taiwo Ajai-Lycett, Others at Funmi Holders’ ‘The Grudge’ Movie Premiere» OnoBello 2016-10-25 jatorrizkotik artxibatua (artxibatze data: 2020-10-31) (Noiz kontsultatua: 2024-04-08).
* ↑ (Ingelesez) Awodipe, Tobi. «Consistency, hard work and talent have brought me where I am today – Adejumoke Aderounmun» The Guardian 2017-10-07 (Noiz kontsultatua: 2024-04-08).
* ↑ (Ingelesez) Damilola A. «Jenifa’s Diary Actress, Adejumoke Aderounmu Is Dead» Okay.ng 2024-04-08 (Noiz kontsultatua: 2024-04-08).

## Kanpo estekak

* Datuak: Q47467288
* Multimedia: Aderounmu Adejumoke / Q47467288
# Elena Poirier

Elena Rut Poirier Fica (Gorbea, Txile, 1921eko irailaren 22a – Erroma, Italia, 1998ko azaroaren 28a) txiletar lehen emakume ilustratzailea izan zen.

## Bizitza

Gurasoak Auguste-Jean Poirier etorkin frantziarra eta Berta Fica ama txiletarra izan ziren. Elena haurrentzako ipuinetarako grabatuetan espezializatu zen.

### Ilustratzaile ibilbidea

Txilen egin zuen lan nagusia Zig-Zag argitaletxean izan zen, baita El Peneca ere eta Simad aldizkarietan ere.
1941ean, Txileko Marrazkilarien Aliantza eratzeko aktan parte hartu zuen, eta Ester Cosani, Carmen Eysaud eta Elizabeth Wilkens ilustratzaileekin batera sinatu zuen. 1952an lehen saria irabazi zuen erakunde horrek urtero egiten zuen erakusketan. Hiru urte geroago, Txileko Kazetaritza Marrazkilarien Zirkuluaren Erakusketan lehen tokia lortu zuen, eta hurrengo urtean berriro lortu zuen sari hori.

## Erakusketak

Elena Poirierrek parte hartu zituen erakusketak:
| Urtea | Erakusketa |
| 1952 | Txileko Marrazkilarien Aliantzaren erakusketa |
| 1955 | Parisko Prentsaren Munduko Kongresua |
| 1955 | Txileko Kazetaritza Marrazkilarien Zirkuluaren erakusketa |
| 1956 | Txileko Kazetaritza Marrazkilarien Zirkuluaren erakusketa |
| 1957 | «Elena Poirierren marrazkiak» Hispaniar Kulturaren Institutuan |

## Sariak eta aintzatespenak

* 1952an Txileko Marrazkilarien Aliantzako lehen saria
* 1955ean Txileko Kazetaritza Marrazkilarien Zirkuluaren Erakusketan lehen tokia
* 1956an Txileko Kazetaritza Marrazkilarien Zirkuluaren Erakusketan lehen tokia

## Erreferentziak

* ↑ «Elena Poirier (1921-1998)» memoriachilena.gob.cl.
* ↑ «La autora/ilustradora en las décadas de 1940 y 1950: un estudio exploratorio de las artistas Elena Poirier, Hedi Krasa y Yolanda Huneeus» Bajo la lupa 2023.
* ↑ «Elena Poirier (1921-1998) - Memoria Chilena, Biblioteca Nacional de Chile» www.memoriachilena.gob.cl (Noiz kontsultatua: 2024-12-27).
* ↑ «Elena Poirier» Bing (Noiz kontsultatua: 2024-12-27).
* 1 2 Mauricio García. Mujeres e Historieta en Chile. ErgoComics.
* 1 2 3 4 5 «Elena Poirier» Biblioteca del Museo Nacional de Bellas Artes (Museo Nacional de Bellas Artes).

## Kanpo estekak

* Elena Poirierren ilustrazioak, Arte Ederren Museo Nazionaleko Liburutegiko Txileko artista plastikoen gunean eta datu-basean.
* “Ispiluan zehar. Alicia Morel eta Elena Poirier mendeurrena” Txileko Liburutegi Nazionalean
* Datuak: Q2834464
# Dilipa morgiana

Dilipa morgiana lepidoptera genero bat da, Nymphalidae familiakoa. Asia ekialdean du bere jatorria.

## Banaketa

Herrialde hauetan aurki daiteke: India (Arunachal Pradesh, Assam, Himachal Pradesh, Jammu eta Kaxmir, Nagaland, Sikkim, Uttaranchal), Nepal, Myanmar iparraldean eta Vietnam.

## Deskribapena

70-82 mm-ko tamaina du. Helduetan, urre-kolorea ugaria da, urre-koloreko hori batekin eta disko ondoko banda ertain batekin. Urtean hiru belaunaldi daude, helduak martxoan, ekainean eta abuztutik urrira hegaldi eginez.
Helduak oso frutazaleak dira, bereziki fruta helduak: abrikot, mertxikondo eta mango. Bi sexuak Buddleja loreek erakarriak dira.

## Erreferentziak

* ↑ «Dilipa» www.nic.funet.fi (Noiz kontsultatua: 2024-12-25).
* ↑ https://yutaka.it-n.jp/apa/750150001.html
* ↑ https://books.google.nl/books?id=8cLPux7LfFkC&pg=PA135&lpg=PA135&dq=Dilipa+morgiana&source=bl&ots=0GWa_EOe8q&sig=_Dgr8t7h2Wgw_Udv9kSJUCudyQ4&hl=nl&ei=cQGZTMumLoSMOMPiufUM&sa=X&oi=book_result&ct=result&resnum=6&ved=0CC8Q6AEwBQ#v=onepage&q=Dilipa%20morgiana&f=false
* ↑ https://web.archive.org/web/20110721175332/http://zsienvis.nic.in/endb/end_ins/insecta_data/dilipa_morgiana.htm

## Kanpo estekak

* (Ingelesez):"Dilipa" Biolip webgunean.
* Datuak: Q5235813
* Multimedia: Dilipa morgiana / Q5235813